Visit Site
Recommended byColombia
టీ20ల్లో బంగ్లాదేశ్&zwnj;కు ఇదే అతిపెద్ద ఛేజింగ్. వాస్తవానికి ఈ మ్యాచ్&zwnj;కు ముందు 14 టీ20లు ఆడిన బంగ్లా పులులు కేవలం ఒక్క దానిలో మాత్రమే విజయం సాధించారు. శనివారం కొలంబోలోని ఆర్.ప్రేమదాస స్టేడియంలో జరిగిన మ్యాచ్&zwnj;లోనూ మొదట బంగ్లా పనైపోయిందని అందరూ అనుకున్నారు. ఎందుకంటే తొలుత బ్యాటింగ్ చేసిన శ్రీలంక నిర్ణీత 20 ఓవర్లలో 6 వికెట్ల నష్టానికి 214 పరుగుల భారీ స్కోరు సాధించింది. కుశాల్&zwnj; పెరీరా (74; 48 బంతుల్లో 8&times;4, 2&times;6), కుశాల్&zwnj; మెండిస్&zwnj; (57; 30 బంతుల్లో 2&times;4, 5&times;6), తరంగ (32; 15 బంతుల్లో 4&times;4, 1&times;6) మెరుపులు మెరిపించారు.
భారీ లక్ష్యంతో బరిలోకి దిగిన బంగ్లా ఆది నుంచే దూకుడుగా ఆడింది. ఓపెనర్లు తమీమ్&zwnj; ఇక్బాల్&zwnj; (47; 29 బంతుల్లో 6&times;4, 1&times;6), లిటన్&zwnj; దాస్&zwnj; (43; 19 బంతుల్లో 2&times;4, 5&times;6) చెలరేగిపోయారు. జట్టుకు అద్భుతమైన ఆరంభాన్ని అందించారు. తొలి వికెట్&zwnj;కు 74 పరుగుల భాగస్వామ్యాన్ని నెలకొల్పారు. తొలి వికెట్&zwnj;గా లిటన్ పెవిలియన్&zwnj;కు చేరాడు. 100 పరుగుల వద్ద బంగ్లా తమీమ్ ఇక్బాల్ వికెట్&zwnj;ను కూడా కోల్పోయింది. విజయానికి 63 బంతుల్లో 115 పరుగులు చేయాల్సిన స్థితిలో ముష్ఫికర్ రహీమ్ క్రీజులోకి వచ్చాడు. ఆకాశమే హద్దుగా చెలరేగిపోయాడు. లంక బౌలర్లను ఊచకోత కోశాడు. సౌమ్య సర్కార్&zwnj; (24), మహ్మదుల్లా (20) నుంచి వచ్చిన సహకారంతో లక్ష్యాన్ని సునాయాసంగా ఛేదించేశాడు. తీవ్ర ఒత్తిడిలోనూ బంగ్లాకు అద్భుత విజయాన్ని అందించాడు. &lsquo;మ్యాన్ ఆఫ్ ది మ్యాచ్&rsquo; అవార్డును కూడా అందుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.